text: To indlagt med røgforgiftning efter brand
  13 april 2014 kl. 08.46
  En brand i ejendom i Fredericia tidligt i morges afstedkom, at to personer blev indlagt til observationen for røgforgiftning.
  Branden opstod ved fire-tiden i morges i en bygning i Danmarksstræde.
  Den opstod i et elskab, oplyser politiet til TV SYD.
  Der er en restaurant og et par lejligheder i bygningen.
  Brandvæsenet fik reddet de to beboere ud. De blev sendt til sygehuset til observation for røgforgiftning.
  Der var ikke mennesker i restauranten.
  